                                                                                                                                 Proiect

GUVERNUL REPUBLICII MOLDOVA 
HOTĂRÎRE  nr._____

din  _______________ 2017
Chişinău

Cu privire la transmiterea şi schimbarea 
categoriei  de destinaţie a unor terenuri

În temeiul Legii nr. 67 din 13 aprilie 2017 privind declararea utilităţii publice de interes naţional a lucrărilor de construcţie şi de reconstrucţie a liniilor electrice de înaltă tensiune (110 kV) conform traseului Drochia-Şuri, Şuri-Donduşeni, Chişinău-Hînceşti, Hînceşti-Cneazevca, Şoldăneşti-Ignăţei (Monitorul Oficial al Republicii Moldova, 2017, nr.155-161, art. 259),  art. 8, 15, 71 şi 83  din Codul funciar nr. 828-XII din 25 decembrie 1991 (republicat în Monitorul Oficial al Republicii Moldova, 2001, nr.107, art. 817), cu modificările şi completările ulterioare, art. 6 alin. (1) şi (2) din Legea nr. 91-XVI din 5 aprilie 2007 privind terenurile proprietate publică şi delimitarea lor (republicată în Monitorul Oficial al Republicii Moldova, 2007, nr.70-73, art.316), cu modificările şi completările ulterioare, art. 8 alin. (3) din Legea nr.523-XIV din 16 iulie 1999 cu privire la proprietatea publică a unităţilor administrativ-teritoriale (Monitorul Oficial al Republicii Moldova, 1999, nr.124-125, art.611), cu modificările şi completările ulterioare, precum şi în scopul reconstrucţiei liniei  electrice aeriene de înaltă tensiune LEA 110 kV pe sectoarele: Chişinău-Hînceşti şi Hînceşti-Cneazevca, Guvernul  HOTĂRĂŞTE:
1. Se transmit terenurile proprietate publică a statului, din administrarea Ministerului Agriculturii, Dezvoltării Regionale şi Mediului în administrarea Ministerului Economiei şi Infrastructurii (în folosinţa Întreprinderii de Stat „Moldelectrica”), conform anexei nr. 1.
          2. Se acceptă transmiterea cu titlu gratuit, a unor terenuri din proprietate publică  a unităţilor administrativ-teritoriale, în baza deciziilor consiliilor locale,  în  proprietate publică a statului, în administrarea Ministerului Economiei şi Infrastructurii (în folosinţa Întreprinderii de Stat „Moldelectrica”), conform anexei nr. 2.
3. Se schimbă categoria de destinaţie a  terenurilor menţionate la pct. 1 şi 2, în categoria de terenuri destinate industriei, transporturilor, telecomunicaţiilor şi cu alte destinaţii speciale.

4. Autorităţile publice centrale şi locale menţionate în pct. 1 şi 2  de comun acord cu Ministerul Economiei şi Infrastructurii, vor institui comisia de transmitere şi vor asigura transmiterea terenurilor, în termen de o lună, în conformitate cu prevederile Regulamentului cu privire la modul de transmitere a bunurilor  proprietate publică, aprobat prin Hotărîrea Guvernului nr. 901 din 31 decembrie 2015 (Monitorul Oficial al Republicii Moldova, 2016,  nr.1, art. nr. 2), cu modificările şi completările ulterioare. 


5. Ministerul Economiei şi Infrastructurii (Întreprinderea de Stat „Moldelectrica”), care  va folosi terenurile pentru construcţii, va obţine, în condiţiile prevăzute de legislaţia în vigoare, înainte de iniţierea lucrărilor de construcţie, autorizaţia de construire şi avizul Expertizei Ecologice de Stat la proiectul de execuţie, precum şi va organiza decopertarea stratului fertil de sol de pe  suprafeţele menţionate.

6. Agenţia Servicii Publice, va efectua modificarea documentaţiei cadastrale, la cererea titularului de drept, în conformitate cu prevederile prezentei hotărîri.   
Prim-ministru  






PAVEL  FILIP

Contrasemnează: 

Viceprim-ministru, ministrul  

economiei  şi infrastructurii




Octavian CALMÎC

